**ОТЧЕТ**

**за осъществената контролна дейност от РИОСВ-Пазарджик**

**за месец декември 2023 г.**

През **м. декември 2023 г.** експертите и специалистите на РИОСВ-Пазарджик извършиха **52** проверки в **45** обекта, от които **25** са планови и **27** извънредни. В рамките на осъществения контрол са дадени **8** предписания за отстраняване на констатирани несъответствия и предприемане на мерки. За периода са предприети действия по **4** сигнала.

 През отчетния период експерт на РИОСВ-Пазарджик взе участие в ДПК за въвеждане в експлоатация на строеж „Производствено-логистичен център за производствена дейност и услуги“ в гр. Пазарджик.

 **Административнонаказателна дейност**

През месец декември 2023 г. са съставени 3 (три) АУАН за констатирани административни нарушения на екологичното законодателство. Издадени са 4 (четири) наказателни постановления (НП) на обща стойност 7 600 лв., от които 3 (три) по ЗВ и 1 (едно) по ЗЗТ. Сключено е споразумение, с което е наложена имуществена санкция на юридическо лице за нарушение на ЗЧАВ в размер на 350 лв. (триста и петдесет лева).

През отчетния период са съставени 3 (три) АУАН - на физическо лице по Закон за опазване на околната среда(ЗООС), на физическо лице - по Закон за защитените територии (ЗЗТ) и на юридическо лице по Закон за биологичното разнообразие (ЗБР).

 През м. декември 2023 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. декември 2023 г. са в общ размер 3572.41 лева, от които няма наложени санкции по чл. 69 от ЗООС, 1981.99 лева са от платени глоби /имуществени санкции по НП за нарушения на екологичното законодателство и влезли в сила НП/.

Събраните от НАП по наложени глоби и/или санкции по специалните закони са 1590.42 лв., събрани за м. декември 2023 г.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* спазване на условията, дадени в административен акт на министъра на околната среда и водите;
* установено е ново находище на защитен растителен вид – „атинска мерендера“ (Merendera attica);
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **27;**
* Проверки по Закон за водите - **6;**
* Комплексни проверки на дружества с КР - **1**;
* Комплексни проверки на дружества без КР - **1**;
* Проверки по прилагане разпоредбите на ЗЧАВ - **1;**
* Контрол по ЗБР и ЗТЗ - **15**;
* Проверки по ЗООС **-** други **- 1;**

 **Планови комплексни проверки на обекти без комплексно разрешително:**

* „Евромес“ ООД , с. Главиница, общ. Пазарджик - предптиятие за разфасовка и съхранение на червени меса. Проверени компоненти и фактори на околната среда: „въздух“ и „води“. Анализът на взетата водна проба не показва превишение на заложените ИЕО в разрешителното за заустване. При извършената проверка не са установени несъответствия с нормативните изисквания на ЗВ и ЗЧАВ.

 **Атмосферен въздух** – през м. декември 2023 г. по ЗЧАВ и подзаконовите нормативни актове е извършена 1 планова проверка на 1 обект. Експертите взеха участие в комплексна проверка на обект без издадено комплексно и в ДПК за въвеждане в експлоатация на строж „Производствено-логистичен център за производствена дейност и услуги“, Трети етап в гр. Пазарджик.

 **По ЗЧАВ и подзаконови нормативни актове:**

 **Планови проверки**

 Извършена е проверка на община Панагюрище във връзка с програмата за подобряване качеството на атмосферния въздух. Община Панагюрище е представила в РИОСВ проект за актуализация на „Програма за управление на качеството на атмосферния въздух – намаляване на замърсителите и достигане на установените норми за съдържанието им в атмосферния въздух на територията на Община Панагюрище 2022-2027г. “, която е изпратена с бележки за съгласуване в ДОЧВ при МОСВ. За подобряване качеството на атмосферния въздух в община Панагюрище се прилагат мерки, заложени в плана за действие от предходната програма за КАВ.

 **По Закона за защита от шума в околната среда (ЗЗШОС)**

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 5 изпускащи устройства на 4 производствени обекта в гр. Пазарджик, гр. Пещера, с. Гелеменово, общ. Пазарджик, както и на 2 изпускащи устройства на РДБО Панагюрище. Анализът на резултатите показва, че са спазени емисионните норми.

 Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. ноември 2023 г. Анализът на резултатите показва, че са спазени емисионните норми, определени в издаденото КР на оператора.

 Извършено е утвърждаване на 4 точки за вземане на проби/извадки от изпускащи устройства на неподвижни източници, монтирани в обект оризарна в с. Ковачево, общ. Септември.

 Извършено е вписване на три средни горивни инсталации на оператор „Асарел-Медет“ АД в регистъра на средните горивни инсталации и са издадени 3 удостоверения за регистрация по реда на чл. 9г, ал. 9 от ЗЧАВ.

 Извършено е вписване на промяна в обстоятелствата на инсталация на „Коловаг“ АД в регистъра по чл. 30л, ал. 1 от ЗЧАВ и е издадено удостоверение за регистрация по реда на чл. 30л, ал. 15 от ЗЧАВ.

 Извършено е ежеседмично следене на сайтове в интернет за реклама на хладилни агенти - вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени. Изготвена е справка за четвъртото тримесечие на 2023 г.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. декември са изготвени 7 становища и 2 други.

 **Води** – от експертите в направлението са извършени 6 проверки на 6 обекта, от които 2 планови по Закон за водите и 4 извънредни. Във връзка с постъпили ИП за провеждане на процедури по ОВОС и ЕО са изготвени 6 становища по компонент „Води“. За установено нарушение - неизпълнение на дадени предписания по чл. 166, т. 3 от ЗООС е съставен АУАН на физическо лице.

 През отчетния период експертите от направлението бяха водещи на комлексна проверка на обект без КР - предприятие за разфасовка и съхранение на червени меса в с. Главиница, общ. Пазарджик. Анализът на взетата водна проба не показва превишение на заложените ИЕО в разрешителното за заустване.

 Извънредни проверки:

• По дадено предписание за прекратяване заустването на отпадъчни води в дъждовната канализация на с. Мало Конаре. Предписанието е изпълнено.

• По дадено предписание за подаване на заявление за издаване на разрешително и почистване на отводнителен канал. При извършената проверка се констатира, че е започнало почистването на канала и е подадено заявление в БД ИБР за издаване на разрещително за заустване.

• Извършена е проверка по дадено предписание за почистване на септична яма в с. Динката, общ. Лесичово. Предписанието е изпълнено.

• При проверка във връзка с подадено искане за преценяване необхо- димостта от ОВОС за изграждане на площадка за съхранение на отпадъци в гр. Велинград се установиха изградена канализация и заустващи тръби в р. Чепинска. Изискана е допълнителна информация от възложителя.

 **Почви –** презм. декември не са извършвани проверки на обекти, съгласно изискванията и разпоредбите на Закона за опазване на почвите и Закона за опазване на земеделските земи.

 **Биологично разнообразие и НЕМ** – през м. декември 2023 г. експертите и специалистите от направление БРЗТЗ извършиха 15 проверки в 10 обекта, в т.ч. 10 планови, 5 извънредни и 13 обхода. В рамките на осъществявания контрол са дадени 3 предписания, изпълнени в срок. Съставени са 2 АУАН - за нарушение на чл. 17, ал. 1 от ЗЗТ /извършена от физическо лице сеч в границите на резерват „Купена“/ и за нарушение на чл. 31, ал. 5 във връзка с чл. 31а, ал. 1 от ЗБР, вр. с чл. 2, ал. 3, вр. с ал. 2 от Наредбата за ОС от юридическо лице.

През м. декември от специалистите паркова охрана в резерват „Купена“ бяха извършени общо 5 проверки - 4 планови и 1 извънредна (акция със ЗЖУ-Пловдив) и 13 обхода. По време на извънредната проверка е констатирано нарушение - отсечени 20 дървета от вида габър. Извършителят е открит със съдействието на Община Пещера и му е съставен АУАН, а вещта, предмет на нарушението - моторен трион, е задържана. При останалите проверки не са констатирани нарушения.

 Експертите в направление БРЗТЗ извършиха повторна извънредна проверка, след получен през м. ноември сигнал за незаконен добив на пясък от р. Марица в ПИ с идентификатори 55155.25.72, 55155.25.114, 55155.25.136, 55155.25.18 и 55155.26.23 по КККР на гр. Пазарджик. Дадени са 3 предписания, които са изпълнени в срок. Съставен е АУАН на юридическо лице за извършване на дейност без предварително съгласуване с РИОСВ-Пазарджик.

Във връзка с постъпило уведомление за инвестиционно предложение е извършена извънредна проверка на ПИ с идентификатор 32888.110.62 по КККР на с. Исперихово, попадащ в ЗЗ BG0002057 „Бесапарски ридове“. Не са установени местообитания на видове, предмет на опазване в зоната.

През отчетния период от експертите в направлението е установено ново находище на растителния вид „атинска мерендера“ (Merendera attica) - защитен вид по смисъла на чл. 37 от ЗБР, балкански ендемит, включен в Червената книга на Р България в категория „критично застрашени“. Откриването му ще позволи защитата на находището и на вида като цяло.

Извършени са 6 планови проверки за изпълнението на условия, поставени в административни актове, издадени от министъра на ОСВ, при които се установи, че същите са изпълнени.

През отчетния период с предимство и в кратък срок се издаваха становища за инвестиционни предложения за финансиране със средства от Националния план за възстановяване и устойчивост.

Във връзка с изготвен от МОСВ проект на заповед за обявяване на защитена зона BG0000426 „Река Луда Яна“, материалите бяха публикувани на интернет страницата на РИСОВ-Пазарджик в пълен обем и изпратени до всички засегнати общини и кметства, за запознаване на обществеността с предвидените в заповедта режими и забрани. Няма постъпили становища, възражения и предложения относно проекта на заповед за защитената зона.

За отбелязване на 55-та годишнина от обявяването на резерват „Мантарица“ със средства, одобрени от ПУДООС беше изготвено задание и сключен договор с професионални фотографи. С помощта на служителите от Парковата охрана са извършени посещения и фотографиране на различни части на резервата през четирите сезона. От заснетите над 1000 фотографии бяха избрани 28. От най-въздействащите кадри бяха изработени изложбени пана, представящи красотата и биологичното разнообразие на резерват „Мантарица“. Съвместно с Община Ракитово бяха избрани местата за представяне на снимките. Изложбата беше открита на 6 декември в СУ „Св. Климент Охридски“ в гр. Ракитово. След това беше експонирана в сградата на общинската администрация в Ракитово. Предизвика голям интерес и много положителни отзиви. Предстои представянето ѝ в други училища и учреждения в общината и областта.

През м. декември, след предоставяне на средства от МОСВ, бяха събрани оферти и закупени 2 електропастира, които ще бъдат предоставени за безвъзмездно ползване на пчелари, с цел опазване на пчелините им от нападения на мечки. Ефектът ще бъде двустранен. От една страна се опазва имуществото на пчеларите, а от друга - намалява конфликта мечка-човек и опасността от незаконни посегателства срещу вида.

Във връзка с текущи процедури през м. декември бяха изготвени: 63 писма по реда на чл. 2, ал. 2 от Наредбата за ОС,10 вътрешни становища, 4 Решения по ОС, 30 писма и справки.

Приоритетната работа по издаване на крайни актове, позволи на възложителите на ИП, финансирани от Националния план за възстановяване и устойчивост, да спазят крайните срокове за кандидатстване и съответно да не се загубят средства по плана.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, установено е ново находище на защитен растителен вид, популяризиране на красотата и значението на защитени територии в област Пазарджик, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. декември 2023 г. по ЗУО са извършени **27** проверки в **25** обекта, от които **11** са планови и **16** извънредни. Дадени са **5** предписания. Връчени са **3** бр. АУАН на кмета на община Септември за неизпълнение на изискванията и разпоредбите на ЗУО за допускане, непредотвратяване и липса на организация за почистването на възникнали нерегламентирани сметища на територията на общината.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

 **Планови проверки:**

Извършена е планова проверка във връзка с изпълнение задълженията на кмета на община Пазарджик по чл. 19, ал. 3, т. 7, т. 10 и т. 11 от ЗУО. Не са констатирани несъответствия на ЗУО.

Извършена е планова проверка на площадка за третиране на опасни и неопасни отпадъци в гр. Пазарджик. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО.

Извършени са планови проверки на площадки за съхранение на отпадъци от хартия и картон в с. Драгор, общ. Пазарджик, за третиране на ОЧЦМ, ИУМПС, ИУЕЕО, НУБА и др. опасни и неопасни отпадъци в с. Варвара и за съхраняване и разкомплектоване на ИУМПС в с. Симеоновец, общ. Септември. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО. На оператора на площадката в с. Варвара, общ. Септември е дадено предписание за представяне в РИОСВ на документи, неналични по време на проверката. Предписанието е изпълнено.

Извършена е планова проверка на площадка за третиране на отработени катализатори в гр. Пазарджик. Действието на разрешението е прекратено по заявление на управителя. Изпълнено е условието площадката да се почисти от отпадъците в срок от един месец от получаване на уведомяването по чл. 76, ал. 1 от ЗУО за издаденото решение.

При планова проверка на площадка за третиране на неопасни отпадъци (компостираща инсталация) в с. Капитан Димитриево, общ. Пещера се установи, че се изпълняват условията, поставени в издадения документ за дейности с отпадъци.

При планови проверки на два търговски обекта за готова храна в пластмасови опаковки за еднократна употреба в гр. Пазарджик се установи, че едно от дружествата е поставило табела с информация съгласно изискванията на чл. 4, ал. 2, т. 1, т. 2, т. 3, т. 4 от Наредбата за намаляване на въздействието на определени пластмасови изделия върху околната среда. Такава не е налична във втория обект. Дадено е предписание да се постави на видно място табела, съдържаща информация за единичната цена на пластмасовите изделия, вредното им въздействие върху околната среда и необходимост от трайно намаляване на използването на пластмасови изделия за еднократна употреба. Предстои последващ контрол.

При планов контрол на фирма - преработвател на растителни култури в гр. Белово се установи, че дружеството не извършва дейност. Няма изградена производствена база.

**Извънредни проверки:**

Извършена е извънредна проверка в с. Елшица, общ. Панагюрище по сигнал за замърсяване с отпадъци в района на бившата бензиностанция „Петрол“ АД, на речното легло и прилежащи територии на десния ръкав на р. Елшишка. Констатирано е наличие на повърхностно замърсена почва с нефтопродукти, примесена с чакъл. В района на бензиностанцията има наличие на единични бройки пластмасови, хартиени и метални опаковки. Съставен е констативен протокол и е дадено предписание на кмета на община Панагюрище с определен срок за предприемане на мерки за почистване на замърсените с отпадъци терени и мерки да не се използва канала на бензиностанцията за смяна на масла. Предстои последващ контрол за изпълнението му.

Извършена е извънредна проверка на дружество за рециклиране на пластмасови отпадъци в гр. Пазарджик относно подадено заявление за изменение и допълнение на разрешение за дейности с отпадъци във връзка с чл. 70, ал. 2 от ЗУО във връзка с разширение на площадка за третиране на отпадъци. Новите площи отговарят на нормативните изисквания към такива площадки.

Извършена е извънредна проверка на дружество за производство на палети в гр. Ракитово относно прекратяване на дейността по третиране на отпадъци на две площадки във връзка с чл. 72, ал. 4 от ЗУО. Площадките са почистени от отпадъци.

Извършена е извънредна проверка във връзка с прекратено действие на регистрационен документ за дейности по третиране на отпадъци на площадка в гр. Велинград. Всички приети отпадъци са оползотворени от дружеството. На площадката се извършва същата дейност от друго дружество, което притежава документ по чл. 35 от ЗУО.

Извършена е извънредна проверка във връзка с писмо на ОД на МВР Пазарджик относно провеждане на специализирана полицейска операция и извършване на съвместни проверки на територията на област Пазарджик. При проверка на площадка в гр. Пазарджик се констатира, че се извършва нерегламентирано съхраняване на различни по вид отпадъци - битови, вкл. опаковки, строителни отпадъци, отпадъци от пластмаса от МПС, обемни отпадъци и 5 бр. излезли от употреба гуми. Дадено е предписание да се извърши почистване на площадката от отпадъците и същите да се предадат на лица, които притежават документи по чл. 35 от ЗУО и се представят в РИОСВ документи, удостоверяващи тяхното предаване (договор по чл. 8, ал. 1 от ЗУО, кантарни бележки и др.). За констатираното нарушение на ЗУО предстои съставяне на АУАН.

Извършени са извънредни проверки на обекти на ''Електроразпределение ЮГ'' ЕАД в гр. Пазарджик и гр. Пещера във връзка с преустановено образуване на отпадъци и провеждане на процедура по чл. 21 на Наредба №2 за класификация на отпадъците. Дружеството в гр. Пещера е преустановило дейността си и не са налични източници за образуване на отпадъци. При проверката в гр. Пазарджик се констатира, че на обекта има източници, от които биха могли да се образуват отпадъци, поради което е издадено становище за отказ от прекратяване на работни листове за класификация на отпадъци.

Извършени са две извънредни проверки на площадката за третиране и транспортиране на отпадъци на “МЛ България" АД в гр. Пазарджик, във връзка с писма на РЗИ за унищожаване на негодни за употреба лекарства с изтекъл срок на годност. Издадени са становища за унищожаване на негодни за употреба лекарства с изтекъл срок на годност.

При извънредна проверка на лице, вносител на гуми втора употреба, във връзка с писма на ГПУ-Гоце Делчев за извършен внос на гуми бяха представени: договор с организация по оползотворяване на гуми, фактури и платежни документи за платено възнаграждение за внесените гуми.

Извършена е извънредна проверка на търговски обект в гр. Пазарджик във връзка с предлаганите полимерни торбички на крайните клиенти. Установи се, че дружеството предлага полимерни торбички в размер, по-голям от 39/49 см и дебелина над 25 микрона. Представена е фактура за закупените торбички. Не са констатирани нарушения.

 **Последващ контрол –**

 Извършен е последващ контрол за изпълнение на дадени предписания на община Белово за почистване от отпадъци на терени в регулацията на с. Момина Клисура и в землището на с. Габровица. Констатира се, че терените са почистени от наличните при предходната проверка отпадъци и не е допуснато последващо замърсяване.

Извършена е извънредна проверка на община Велинград във връзка с изпълнение на дадени предписания на кмета на общината и на управителя на сепарираща и компостираща инсталация в гр. Велинград. Почистени са 7 терена на територията на община Велинград (6 в землището на гр. Велинград и 1, след табелата за с. Юндола, в посока с. Пашови). Още два терена в землището на гр. Велинград са почистени механично. Останали са леки фракции битови отпадъци, вкл. опаковки след механичната обработка. Дадено е предписание на кмета на община Велинград да се извърши ръчно почистване на останалите леки фракции БО, вкл. опаковки и се предприемат мерки за недопускане на последващи замърсявания. Предприето е действие за недопускане на нови замърсявания на почистения терен, находящ се до сепарираща и компостираща инсталация - направено е заграждение.

 Извършена е проверка на „Булхарт“ ЕООД за последващ контрол на дадено предписание за почистване от отпадъци на площадка в с. Главиница, общ. Пазарджик. При извършената проверка се установи, че площадката е почистена от отпадъци.

 Извършена е проверка на РПМ и ОПМ на територията на с. Драгор, общ. Пазарджик във връзка с дадено предписание – да се предприемат мерки за почистване на констатирани замърсявания с отпадъци. Предписанието е изпълнено.

**ОХВ и контрол на риска –** през м. декември в направлението е извършена 1 извънредна проверка във връзка с писмо от оператора „ПФБ Пресо Фондал България“ ЕООД, с. Варвара, общ. Септември с искане за пломбиране на топилна пещ поради нужда от ремонт.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 1 процедура по глава шеста от ЗООС за инвестиционни предложения, планове и програми.

**КР и екологична отговорност –** през м. декември не са извършвани планови проверки на оператори с издадено комплексно разрешително.

Извършена е извънредна проверка за изпълнение на предписание, дадено по време на комплексна проверка за изпълнение на условията в КР на „Панагюрска медна компания“ АД, гр. София, площадка с. Цар Асен. По време на проверката се установи, че дружеството е предприело действия за привеждане в съответствие и даденото предписание е изпълнено.

Изготвени са: 6 доклада от завършили комплексни проверки на оператори с издадени КР и са изпратени към операторите, бележки за корекция по представен от „ПФБ Пресо Фондал България“ АД, с. Варвара план за мониторинг на въздуха във връзка с условията от КР, писма до оператор и до ИАОС относно съгласуване на план за собствен мониторинг на въздуха, съобразен с условията на КР на „ПФБ Пресо Фондал България“ АД, с. Варвара, указания до „Илма Ил“ ООД и „Аргус-С“ ООД за прилагане на условията от КР, свързани с временно извеждане на инсталациите от експлоатация.

**Екологична отговорност –** през м. декември не са извършвани проверки на оператори, попадащи в приложното поле на ЗОПОЕЩ.

**ОВОС и ЕО –** през отчетния период от експертите на направление ОВОС и ЕО няма извършени планови и извънредни проверки.

През м. декември 2023 г. в РИОСВ-Пазарджик постъпиха 63 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 19 преписки за ИП и 10 преписки за планове и програми, съгл. Приложение 1 и 2 на ЗООС. 3 приключиха с краен акт - 2 решения за преценяване на необходимостта от извършване на ОВОС с характер „да не се извършва ОВОС и 1 решение за преценяване на необходимостта от извършване на ЕО, с характер „да не се извършва ЕО“. Изготвени са 6 указания за следващи действия за провеждане на процедурите по реда на глава шеста от ЗООС - 4 процедури за преценяване на необходимостта от извършване на ОВОС и 2 процедури за преценяване на необходимостта от извършване на ЕО, 20 са в срок за отговор, от които 1 доклад за ОВОС, 1 задание за определяне на обхвата и съдържанието на доклада за ОВОС, 11 във връзка с процедури по преценяване на ОВОС, 1 задание за определяне на обхвата и съдържанието на доклада за ЕО и 6 във връзка с процедури по преценяване на ЕО.

При провеждане на процедурите по ОВОС и ЕО са изпратени общо 45 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. През м. декември, в резултат на упражнен контрол от експерти на РИОСВ-Пазарджик е преустановено нерегламентирано събиране и съхраняване на отпадъци на площадка в гр. Пазарджик. По дадени от РИОСВ предписания са почистени замърсявания с отпадъци от терени в регулацията на с. Момина Клисура и в землището на с. Габровица, общ. Белово, от площадка в с. Главиница, общ. Пазарджик, от седем терена на територията на община Велинград и по РПМ и ОПМ на територията на с. Драгор, общ. Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. декември са* *постановени*: 2 решения за преценяване на необходимостта от извършване на ОВОС с характер „да не се извършва ОВОС“, 1 решение за извършване на ЕО с характер „да не се извършва ЕО“ и 4 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО, 2 разрешения за извършване на дейности по третиране на отпадъци на основание чл. 73, ал. 4 от ЗУО, 1 РД за извършване на дейности по третиране на отпадъци на основание чл. 78, ал. 10 от ЗУО, 2 РД за извършване на дейности по транспортиране на отпадъци на основание чл. 78, ал. 10 от ЗУО, 1 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 3 становища за върнати работни листове за класификация на отпадъци, 1 становище за отхвърлени работни листове за класификация на отпадъци и 2 становища до РЗИ-Пазарджик за унищожаване на негодни за употреба лекарства и лекарствени продукти с изтекъл срок на годност.

**Обществеността –** през м. декември 2023 г. РИОСВ-Пазарджик отбеляза 55 години от обявяването на резерват „Мантарица“ с пътуваща фотоизложба. Тя беше открита в СУ“Св. Климент Охридски“, гр. Ракитово и представена от експерти на екоинспекцията пред ученици, учители и представители на общинската администрация. На 18 декември изложбата беше експонирана във фоайето на Община Ракитово.

 **КОСТАДИН ГЕШЕВ,**

*Директор на РИОСВ-Пазарджик*